Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2002/C 255/04)

Med denne offentliggørelse åbnes der mulighed for at fremsætte indsigelser, jf. artikel 7 i nævnte forordning. Enhver indsigelse mod denne ansøgning skal fremsættes via myndighederne i en medlemsstat senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EF) Nr. 2081/92

REGISTRERINGSANSØGNING: ARTIKEL 5

BOB ( ) BGB (x)

Nationalt sagsnummer: 03711

1. Medlemsstatens ansvarlige myndighed: Navn: Ministry of Agriculture, Fisheries and Food, Det Forenede Kongerige

Tlf. (44-207) 270 81 70

Fax (44-207) 270 86 45.

2. Ansøgende sammenslutning: 2.1. Navn: Welsh Lamb and Beef Promotions Ltd

2.2. Adresse: PO Box 8, Gorseland, North Road, Aberystwyth, Ceredigion, SY23 2WB, Wales

2.3. Sammensætning: producent/forarbejdningsvirksomhed (17000) andet (0).

3. Produktets art: ferskt kød og slagteaffald, kategori 1.1.

4. Varespecifikation: sammenfatning af betingelserne i artikel 4, stk. 2.

4.1. Navn: Welsh lamb.

4.2. Beskrivelse: Welsh lamb er slagtekroppe eller udskårne stykker af lam, der er født og opdrættet i Wales og slagtet på godkendte slagterier.

4.3. Geografisk område: Wales.

4.4. Oprindelse: Ekstensivt opdræt af får spiller en vigtig rolle i den walisiske landbrugsøkonomi, og de historiske vidnesbyrd herom går helt tilbage til det 14. århundrede. Welsh lamb er verdenskendt, og det skyldes det traditionelle ekstensive opdræt. Gårdene er ofte familieejede, og opdrætterne har op igennem generationerne erhvervet stor viden om denne særlige kødproduktion.

4.5. Fremstillingsmetode: Hver enkelt producent fører kontrol med sin egen fåreflok, lammene dier moderfårene og går på græs. Lammene er under et år gamle, når de slagtes på godkendte slagterier.

Slagterierne skal føre journaler, der gør det muligt at spore oprindelsen for de enkelte partier lam og sikre identifikationen af autentisk Welsh lamb.

Minimumskrav med henblik på at sikre produktets sporbarhed:

i) fårene skal være opdrættet ekstensivt på græs

ii) dyrlægejournalerne skal opfylde myndighedernes krav

iii) sporbarheden skal være i overensstemmelse med Farm Assured Welsh Livestock Protocol. Alle lam skal være forsynet med producentens floknummer

iv) transport og slagteidentifikation skal være i overensstemmelse med den nationale lovgivning.

4.6. Tilknytning: Welsh lamb produceres med anvendelse af traditionelle ekstensive metoder, der er blevet udviklet igennem flere generationer af producenter. Til fremstilling af Welsh lamb anvendes udelukkende lam, der er avlet, født og opdrættet i Wales og slagtet på godkendte slagterier. Dette produkts særlige kvaliteter skyldes dels anvendelsen af traditionelle walisiske landfåreracer, som i særlig grad præger de walisiske fåreflokke, dels at lammene græsser på de frodige walisiske græsningsarealer, der nyder godt af det våde og milde walisiske klima og den lokale topografi.

4.7. Kontrolinstans: Navn: Scottish Food Quality Certification Ltd

Adresse: Craigs House, 82 Craigs Road, East Craigs, Edinburgh EH12 8NJ.

4.8. Mærkning: Alle slagtekroppe, dele heraf og udskæringer er forsynet med mærkning fra Welsh Lamb Enterprise. Efter registrering mærkes hver enkelt produkt med PGI, Protected Geographical Indication (BGB, beskyttet geografisk betegnelse) ved siden af det registrerede navn.

4.9. Krav i nationale bestemmelser: -

EF-nr.: G/UK/00081/99.02.10.

Dato for modtagelsen af den fuldstændige ansøgning: 28. marts 2001.